информация за безопасността на въздушните превозвачи от Тайланд не е в подкрепа на решение за налагане на забрана или ограничения на дейността. С цел положението да се следи отблизо консултациите с тайландските компетентни органи трябва да продължат, в съответствие с член 3, параграф 2 от Регламент (ЕО) No 473/2006.
 (114)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, по отношение на въздушни превозвачи от Тайланд.
 (115)
 Чрез приоритетни наземни инспекции в съответствие с Регламент (ЕС) No 965/2012 държавите членки ще продължат да следят дали въздушните превозвачи, сертифицирани в Тайланд, ефективно прилагат съответните стандарти за безопасност.
 (116)
 В случай че постъпи каквато и да е информация, имаща отношение към безопасността и указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Замбия
 (117)
 На 4 септември 2015 г. Органът за гражданско въздухоплаване на Замбия (ZCAA) предостави на Комисията актуализирана информация относно работата по плана за действие за безопасността в Замбия. Тази актуализация показва, че е постигнат добър напредък. Въпреки това някои дейности са все още в заключителния си етап и не са били изцяло завършени. По взаимно споразумение между Комисията и ZCAA беше решено посещението за оценка на ЕС да се отложи до началото на 2016 г.
 (118)
 Очаква се ZCAA да продължи да работи за прилагането на международните стандарти за безопасност. Комисията възнамерява да продължи подготовката за посещение за оценка на място в началото на 2016 г., за да провери прилагането на тези стандарти в Замбия.
 (119)
 Поради това и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, по отношение на въздушни превозвачи от Замбия.
 (120)
 Регламент (ЕО) No 474/2006 следва да бъде съответно изменен.
 (121)
 Мерките, предвидени в настоящия регламент, са в съответствие със становището на Комитета за авиационна безопасност,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 474/2006 се изменя, както следва:
 (1)
 Приложение А се заменя с текста в приложение А към настоящия регламент.
 (2)
 Приложение Б се заменя с текста в приложение Б към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 декември 2015 година.
 За Комисията,
 от името на председателя,
 Violeta BULC
 Член на Комисията
 (1) ОВ L 344, 27.12.2005 г., стр. 15.
 (2) Регламент (ЕО) No 474/2006 на Комисията от 22 март 2006 г. за създаване на списък на Общността на въздушните превозвачи, предмет на оперативна забрана в границите на Общността,